# Cecilia Sala

Cecilia Sala (Erroma, 1995eko uztailaren 26a) kazetari italiarra da, eta kazetaritza politikoan eta gerran espezializatuta dago, bai egile gisa, bai gerrako berriemaile gisa.

## Biografia

Erroman jaio zen, 1995ean. 2014tik 2018ra ekonomia ikasi zuen Milango Luigi Bocconi Unibertsitate Komertzialean, baina ikasketak eten zituen graduatu aurretik.Erredakzioetan zein kazetaritza independente gisa lan egin izan du, eta nazioarteko gaiez arduratu da batez ere. 2015ean, Vice-n hasi zen berriemaile- eta erreportari-lanetan; ondoren, Michele Santororekin lan egin zuen LA7ko Servizio Pubblico-n, eta kazetari profesional bilakatu zen.
Bere lan-bizitzan Vanity Fair, L'Espresso, Rai eta Will Media-rekin kolaboratu zuen, eta LA7-n Otto e mezzoren talde editorialean lan egin zuen. 2019an, Il Foglio argitaletxearen taldean sartu zen. 2020an, Huffington Postek Polvere argitaratu zuen, Marta Russoren hilketari buruzko podcast bat, Chiara Lallirekin elkarlanean, Emons Record eta Miyagik ekoitzia.2021eko maiatzean, halaber, audio-seriea liburu bihurtu zen, Polvere. Il caso Marta Russo, Arnoldo Mondadori Editore Strade Bluk argitaratua. 2022tik aurrera, pdcast berri bat egin zuen, Stories, Chora Media-rena, egunero munduko istorioak kontatzen dituena.

### Iranen atxilotua

Sala oso ezaguna da italiarren artean, batez ere gazteen artean. 2024ko abenduaren 19an atxilotu zuten Teheranen, Iranen, kazetari-bisa batekin herrialdean zegoela.Teheranen grabatutako Salaren eguneroko podcastaren azken atalak Zeinab Musavi umorista disidenteari eta Hossein Kanani Moghaddam jeneral ohiari egindako elkarrizketak dira, Errepublika Islamikoko eliteko indarretako Guardia Iraultzailearen sortzaileetako bat izan zenari egindakoak, hain zuzen.
Italiako Atzerri Ministerioak abenduaren 27an eman zuen albistearen berri. Isolamendu erregimenean egon da preso Teherango Evin espetxean, aurkari politikoei egindako atxiloketa eta torturengatik ezaguna. Abenduaren 27an, Paola Amadei, Italiak Teheranen duen enbaxadorea, Salarekin bildu zen espetxean.
2024ko abenduaren 30ean, Irango Kultura Ministerioak atxiloketa berretsi zuen azkenean, «Errepublika Islamikoaren legeak urratzeagatik», nahiz eta, egozten zitzaizkion delitu zehatzak argitu ez. Irango Errepublika Islamiarrak atxilotu baino hiru egun lehenago, Italiak Irango Guardia Iraultzaile Islamikoko kide bat atxilotu zuen, Italiako lurretan zegoena.
2025eko urtarrilaren 8an askatu zuten Irango agintariek, eta berehala itzuli zen Italiara.

## Podcast-ak

* Polvere, Emons Record eta Miyagik ekoitzitako podcasta (2020)
* Stories, Chora Media-k ekoitzitako eguneroko podcast-a (2022tik aurrera)

## Telebista

* Piazzapulita (LA7)
* Dimartedì (LA7)
* L'aria che tira (LA7)
* Le parole (Rai 3)
* In altre parole (LA7)

## Sariak eta aitorpenak

* 2021: 'Li omini boni' kazetaritza-komunikazioko saria.
* 2022: "Nilde Iotti" kazetaritza-saria, prentsa idatziaren atalean, artikulu honekin: Il grande Satana per noi. Intervista al vicepresidente della Repubblica Islamica dell'Iran, Vanity Fair-ek argitaratua.
* 2022: "Penna d'Oro Giovani Talenti" saria.

## Erreferentziak

* ↑ Tintoria #129 Cecilia Sala (con Stefano Rapone). .
* ↑ «Un giornalismo in movimento, tra reportage all’estero e Polvere – con Cecilia Sala (S02 E05)» Giornalisti al Microfono.
* ↑ Draghi, Cristiano. (2022-04-01). «Cecilia Sala in redazione al ‘Foglio’» Primaonline.
* ↑ «"Polvere", il podcast del momento che merita di essere ascoltato. 160 mila download in un mese» The Huffington Post.
* ↑ «Stories - Il podcast di Cecilia Sala» Chora Media.
* 1 2 Red, Diario. (2024-12-31). «Irán arresta a la periodista italiana Cecilia Sala: entre las posibles razones, un intercambio de prisioneros» Diario Red.
* ↑ «La periodista italiana Cecilia Sala, arrestada y encarcelada en Irán desde el pasado 19 de diciembre» ELMUNDO 2024-12-27.
* ↑ «Cecilia Sala arrestata in Iran: era a Teheran con regolare visto giornalistico» la Repubblica.
* ↑ La giornalista Cecilia Sala arrestata in Iran. .
* 1 2 Nota Farnesina – Cecilia Sala. , Ministero degli Affari Esteri e della Cooperazione Internazionale or..
* ↑ «La giornalista Cecilia Sala è incarcerata in Iran» Il Post 2024-12-27.
* ↑ «Iran confirms arrest of Italian journalist Cecilia Sala» Al Arabiya English 30 de diciembre de 2024.
* ↑ Office of Public Affairs. (16 de diciembre de 2024). «Founder of Iranian Company Arrested for Providing Material Support to the Islamic Revolutionary Guard Corps (IRGC), and for Scheme to Procure Sensitive U.S. Technology for Use in IRGC Military Drones, One of Which Killed Three U.S. Servicemembers» justice.gov.
* ↑ «Irán libera a la periodista italiana Cecilia Sala» Europa Press 2025-01-08.
* ↑ «Premi, a tre giornaliste l’edizione 2021 de “Li Omini Boni” di Vinci» Toscanadaily.
* ↑ «Premio giornalistico Nilde Iotti. Cecilia Sala, Caterina Caparello e Vanessa Quinto le vincitrici della prima edizione» Fondazione Nilde Iotti.
* ↑ «Penna d’oro 2022, premiati Alessandro Baricco e Cecilia Sala» Prima Online.

## Kanpo estekak

* "Cecilia Sala kazetari italiarra aske utzi du Iranek", Mikel Garcia Martikorenaren artikula, 2025eko urtarrilaren 8ko Berria
* Datuak: Q113841599
* Multimedia: Cecilia Sala / Q113841599